નૂડાનો ડેવલપમેન્ટ પ્લાન (ડી.પી.) બની ગયો પરંતુ કેટલાક ગામોનો નૂડામાં સમાવેશ બાબતે વિરોધ જારી રહ્યો છે. પૂર્ણા નદીપારના 8 ગામના લોકપ્રતિનિધિઓએ ધારાસભ્ય સાથે ગાંધીનગરમાં જઈ નાયબ મુખ્યમંત્રીને નૂડામાંથી 8 ગામોને કાઢી નાંખવાની રજૂઆત કરી હતી. સરકારે ડિસેમ્બર 2015માં નવસારી અર્બન ડેવલપમેન્ટ એજન્સી (નૂડા)ની રચનાની જાહેરાત કરી હતી. એ સમયે નૂડામાં 97 ગામો અને 2 શહેરો વિજલપોર, નવસારીને સમવાયા હતા. જોકે અનેક ગામડાઓમાંથી નૂડામાં સમાવવા બાબતે ભારે વિરોધ થયો હતો.